Document ID: 31987R2334

Title and Content:
***** ΚΑΝΟΝΙΣΜΟΣ (ΕΟΚ) αριθ. 2334/87 ΤΗΣ ΕΠΙΤΡΟΠΗΣ της 31ης Ιουλίου 1987 που τροποποιεί τον κανονισμό (ΕΟΚ) αριθ. 1528/87 περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 1960/87 (2), και ιδίως το άρθρο 6 παράγραφος 3, Εκτιμώντας: ότι, κατ' εφαρμογή του κανονισμού (ΕΟΚ) αριθ. 1960/87, η ενίσχυση για τα προϊόντα που αναφέρονται στο άρθρο 1 στοιχείο β) δεύτερη περίπτωση του κανονισμού (ΕΟΚ) αριθ. 1117/78 καθορίζεται, από την 1η Μαΐου 1987, σε συνάρτηση με ένα ποσό το οποίο καθορίζεται σύμφωνα με το άρθρο 5 παράγραφος 2 του εν λόγω κανονισμού· ότι είναι απαραίτητο να ορισθεί επακριβώς το ύψος του ποσού αυτού στο άρθρο 4 του κανονισμού (ΕΟΚ) αριθ. 1528/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1325/87 (4), και να προσαρμοσθούν τα άρθρα 5 και 6 του κανονισμού (ΕΟΚ) αριθ. 1528/78· ότι καταργήθηκε το άρθρο 3 του κανονισμού (ΕΟΚ) αριθ. 1117/78 · ότι είναι απαραίτητο να προσαρμοσθεί ανάλογα το άρθρο 12 του κανονισμού (ΕΟΚ) αριθ. 1528/78 και να διαγραφεί η λέξη « συμπληρωματική» στον όρο «συμπληρωματική ενίσχυση» κάθε φορά που αναφέρεται στον εν λόγω κανονισμό· ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1528/78 τροποποιείται ως εξής: 1. Οι όροι «συμπληρωματική ενίσχυση» αντικαθίστανται κάθε φορά από τον όρο «ενίσχυση». 2. Στο άρθρο 4, προστίθεται το ακόλουθο εδάφιο: «Το ύψος της διαφοράς που αναφέρεται στο άρθρο 5 παράγραφος 2 δεύτερο εδάφιο του κανονισμού (ΕΟΚ) αριθ. 1117/78 είναι ίσο με 43 ECU ανά τόνο.» 3. Στο άρθρο 5 παράγραφος 1 και στο άρθρο 6 στοιχείο α), οι όροι «προσαρμοζόμενο με το ποσοστό που καθορίζεται» αντικαθίστανται από τους όρους «προσαρμοζόμενο με το ποσοστό ή το ποσό που καθορίζεται». 4. Το άρθρο 12 αντικαθίσταται από το ακόλουθο κείμενο: «Άρθρο 12 1. Όσον αφορά τις αποξηραμένες ζωοτροφές που εξέρχονται από την επιχείρηση κατά τη διάρκεια ενός μηνός, η ενίσχυση χορηγείται στην επιχείρηση μεταποίησης μετά από αίτηση η οποία πρέπει να υποβληθεί το αργότερο 60 ημέρες μετά την έξοδο του προϊόντος από την επιχείρηση. 2. Η αίτηση ενίσχυσης περιλαμβάνει τουλάχιστον: - το επώνυμο, όνομα, διεύθυνση και υπογραφή του αιτούντος, - την ποσότητα για την οποία ζητείται ενίσχυση, - τον μήνα κατά τη διάρκεια του οποίου η ποσότητα εξήλθε από την επιχείρηση, - τις ποσότητες για τις οποίες ζητείται η προκαθορισμένη ενίσχυση. 3. Σε περίπτωση που ζητείται προκαθορισμένη ενίσχυση, η αίτηση ενίσχυσης: - συνοδεύεται από τα πρωτότυπα του ή των σχετικών πιστοποιητικών ενίσχυσης και - φέρει τον ή τους αριθμούς των πιστοποιητικών επί των οποίων ο αιτών θέλει να γίνει η εγγραφή, αναφέροντας επίσης τις ποσότητες. 4. Η εγγραφή στο πρωτότυπο του πιστοποιητικού αναφέρεται στην ποσότητα των προϊόντων για τα οποία ο αρμόδιος οργανισμός αναλαμβάνει την υποχρέωση να καταβάλει την ενίσχυση. Μετά την εγγραφή και τη θεώρηση, το πρωτότυπο του πιστοποιητικού διαβιβάζεται αμέσως στον ενδιαφερόμενο.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Μαΐου 1987. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Ιουλίου 1987.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2477
2656
1277
2443

EuroVoc IDs (Expanded): 2477
2656
1277
2443

Dataset Source: meu

Split: train